Op ŉ dag soos vandag is daar baie wat deur ŉ mens se gemoed gaan. Daarom wil ek ŉ bietjie stilstaan en gesels oor die verlede, die hede en die toekoms – en veral oor wat dit vir almal wat vandag kwalifikasies ontvang, beteken.
Dink ŉ bietjie vir ŉ oomblik terug aan jou eie verlede. Dink aan alles wat jy oorbrug het om vandag hier te kan wees. Dink aan die uitdagings wat jy oorkom het en spesifiek wie die mense was wat dáár was vir jou sodat jy jou studie kon voltooi. Wie was dit wat jou oortuig het om te registreer en wie was dit wat die koppie koffie gemaak het toe jy nog ŉ werkstuk moes inhandig?
Ons dink dikwels aan die verlede op individuele vlak. Kom ons kyk egter ook ’n bietjie na die verlede van die instelling waar julle gekies het om julle kwalifikasie te verwerf: Akademia.
Julle is hier deel van ware pionierswerk. Dit is geskiedenis wat geskryf word. Die geskiedenis van privaat tersiêre instellings in Suid-Afrika en ook in Afrika.
Wêreldwyd is daar verskeie suksesverhale van universiteite wat op ŉ soortgelyke wyse tot stand gebring is.
Ek is van mening dat daar baie te leer is uit die geskiedenis – goed én sleg. Ek word herinner aan die aanhaling deur die Spaanse filosoof, digter en skrywer, George Santayana (wat later deur Winston Churchill aangehaal is), toe hy gesê het:
Kom ons praat oor die hede en daardie besondere gawe om in die hier en nou te wees. Ek het verskeie familielede (spesifiek ŉ eggenoot en ŉ sus) wat ŉ besondere gawe het om “in-die-oomblik” te wees. Ek self sukkel egter soms daarmee.
Net soos wat daar mense is wat die verlede wil uitwis, is daar ook mense wat so vasgevang is in die verlede dat dit hulle totaal ontgaan om op die toekoms te fokus. Hulle vergeet dat elke dag ŉ nuwe geleentheid is waarin ŉ toekoms geskep word.
Baie dankie Akademia en Prof Irma Eloff. Ek het hoop vir die toekoms met instellings soos Akademia en die Prof. Ek het drie Klein Kinders en het hoop vir die toekoms. Ons moet net seker maak dat ons nie mense aanstel in posisies wat die Universiteit wil reismier en verander na ‘n Engelse, Tweede klas Universiteit toe nie. Kinders wat nie wil leer nie moet glad nie toegelaat word nie. Ek is seker dat die aanslae teen Akademia sal binnekort begin as die “Haters van Afrikaners” sien wat vermag word Die gedigte van CJ Langenhoven maak my trots. Dit is die WAARHEID en sy insig is verbysterend. Boere Groete.